ŠERIFOV URED U LOS ANGELESU NAJVEĆI JE ŠERIFOV URED U ZEMLJI
I NALAZI SE U NAJMNOGOLJUDNIJEM OKRUGU SAD-A.
NJEGOVI PRIPADNICI ISTRAŽUJU NAJTEŽE SLUČAJEVE UBOJSTAVA.
OVO SU NJIHOVE PRIČE.
16. OŽUJKA 1988.
Nazvao me netko iz tatina ureda.
Rekao je: „Nešto se događa u Bradburyju.
Ali ne znamo što.”
Uskočio sam u auto i krenuo u Bradbury.
Zaustavio me policajac.
Pitao je: „Tko ste vi? Ne puštamo nikoga.”
Rekao sam: „Danny, sin Mickeyja Thompsona.”
Vidio sam mu u očima. On je znao što se dogodilo.
Rekao sam: „Jebemti.”
Nisam mogao vjerovati.
To je moj tata. Ne može biti mrtav. Bio je nedodirljiv.
Vozač Mickey Thompson i njegova žena ubijeni su
ispred kuće u otmjenom predgrađu L. A.-a.
Upucani su nekoliko puta u gornji dio trupa.
Bračni par Thompson ubijen je ispred svoje kuće u Bradburyju.
Riječ je o jednom od najmisterioznijih ubojstava slavnih.
To je zlo koje nikad ne želimo vidjeti.
Svi su voljeli Mickeyja Thompsona. Nije imao neprijatelja. Osim jednog.
Šerifov ured u Los Angelesu najbolji je od najboljih.
Najpoznatiji slučajevi vode se upravo u Los Angelesu.
Moraš dati 110 % od sebe.
Riječ je o ubojstvu. Nema težeg zločina.
Sve se svodi na strast i osjećaj dužnosti.
Pravda dolazi tek kad saznaš istinu.
ISTRAGE UMORSTAVA: LOS ANGELES
Los Angeles je golem.
Rabe li ljudi javni prijevoz? Ne! Sjedneš u auto i voziš.
Ljudi u L. A.-u vole aute.
Los Angeles je zapravo ogroman izlog automobila.
Ulično utrkivanje razvilo se u posebnu kulturu tijekom '80-ih.
Utrke dragstera, motokros, off-road.
Budući da su me tada zanimali automobili,
znao sam da je Mickey Thompson legenda.
Thompson je uvijek bio inovator,
beskompromisni mehaničar i vozač koji mora pobijediti.
Najbrži čovjek na kotačima… Mickey Thompson.
Međunarodni kraljevi brzine. Mickey Thompson.
Natjecao se u svim oblicima automobilskih utrka.
U jednom je trenutku moj tata držao više od 370 rekorda.
Ali postao je poznat po tome
što je bio prvi Amerikanac koji je vozio brže od 640 km/h.
Najveća brzina: 654 km/h.
Postavio je rekord.
Mickey Thompson nije bio samo pobjednik, nije bio netko koga su zanimali samo auti.
Bio je promotor.
On je izumio utrke na stadionima.
To je nešto što zovemo kratkim kružnim utrkama.
Voze se na igralištima, u dvoranama, bilo gdje.
Thompson pobjeđuje!
Mickeyjev sin Danny također je odlučio da će se baviti automobilizmom.
Utrkivao sam se u tatinom kupu.
Punili bismo stadione. Bilo je nevjerojatno.
Thompsonov je sin vozio,
a njegova supruga Trudy bila je zadužena za promociju.
Volim biti blizu njega i raditi ono što on radi. I brzu vožnju.
A ja ću se još dugo utrkivati.
I pobijedit ću u još mnogo utrka.
16. OŽUJKA 1988. 7 H
Nazvali su me rano ujutro.
„Znaš li tko je Mickey Thompson?” „Da. Naravno da znam.”
„Čini se da su on i njegova supruga ustrijeljeni ispred svoje kuće,
a ti dolaziš pomoći.”
Imali smo kraljicu laboratorija, Liz Devine.
Briljantna je i svi su je željeli na mjestu zločina.
Volim ići na teren. Obukla sam kombinezon, uzela opremu i otišla onamo.
U to sam vrijeme bila viša kriminalistica
u šerifovu uredu u Los Angelesu.
Našli smo se i odvezli u Bradbury.
U Bradburyju živi imućan sloj.
To je ograđeno naselje.
Moja kći Juliana pohađala je sate jahanja u Bradburyju.
Svaki put kad sam išao onamo, morao sam pokazati osobnu
i dopuštenje vlasnika staje kako bih ušao.
Nisam mogao shvatiti
kako je netko mogao ući i ubiti Mickeyja Thompsona i njegovu ženu.
Kad smo se dovezli, bilo je očito da je riječ o golemom slučaju.
Nikad u životu nisam vidjela toliko kamera.
Imali su jako lijepu kuću.
Vrlo širok kolni prilaz.
Mickeyjeva žena Trudy ležala je na dnu prilaza.
Bila je upucana i krv se slijevala u odvodni jarak.
A Mickey Thompson ležao je kraj garaže, na kraju prilaza.
Bio je upucan u trup.
I u glavu.
I njoj su pucali u glavu.
Razgovarali smo s ljudima
i s nekim svjedocima.
Začuli smo niz pucnjeva.
SUSJED
Zatim je sve utihnulo na 10 ili 15 sekundi.
Onda sam čuo Mickeyja Thompsona kako viče: „Nemojte mi ozlijediti ženu!”
Uslijedio je još jedan niz pucnjeva i onda tišina.
Dr. Johnson živio je iza Mickeyja i Trudy.
Kad je čuo pucnjeve i pogledao van,
vidio je ljude na biciklima kako idu niz ulicu Woodlyn.
Dr. Johnson vidio je dvojicu mladih crnaca na trkaćim biciklima.
Očito su bježali.
Dr. Johnson također je rekao da je Mickey Thompson imao rutinu.
Svakog jutra u šest ujutro on i supruga krenuli bi od kuće u Bradburyju
do stadiona Anaheim, gdje im je bio ured.
Išli su kombijem, a Trudy bi uglavnom vozila.
Izvezla bi kombi iz dvorišta, zatim bi on ušao i odvezli bi se na posao.
Znamo da su ubojice najvjerojatnije bili dvojica crnaca, ali što su željeli?
Možda je bila pljačka,
ali kad su detektivi pregledali kombi koji je Trudy vozila,
otkrili su da je krcat skupim nakitom,
a Mickey je imao nekoliko tisuća dolara u novčaniku.
Nisu to ni pipnuli.
Sve je to bilo na sjedalu, a oni to nisu uzeli?
To uopće nema smisla.
A onda je susjed čuo kako Mickey doziva Trudy.
Nju su prvu ubili.
Ako je riječ o pljački, nikad prvo ne ubiju ženu.
Uvijek prvo ubiju muškarca.
A k tome je bio krupan. Nije imalo nikakvog smisla.
Trudy je bila na tlu.
Oko nje su bili polomljeni nokti.
Pretpostavila sam da je ona vozila.
Pucali su na nju kroz prozor.
Mislim da je bježala i da se nije borila.
A Mickey je bio okrenut prema njoj.
I to mi je…
Srce mi se slomilo.
Nevjerojatno okrutno.
Svi su nam rekli da je Mickey volio Trudy.
Za njega je postojala samo ona
i bio je ludo zaljubljen u nju.
Kad su se vjenčali, to je bila velika stvar.
Bila je divna osoba, jako vesela,
i imali su sjajan odnos.
Bili su sjajan tim.
Slagali su se kao note u akordu.
Bili su vrlo različiti,
ali sjajno su funkcionirali zajedno.
Moja teta Trudy bila je važan dio mog života.
Bila je draga osoba puna ljubavi.
Kraj nje su se ljudi osjećali voljeno.
Mjesto zločina bilo je na otvorenome.
Pokušavala sam uočiti bilo što neobično.
Ušli smo u ured, koji se nalazio kraj garaže.
Krajičkom oka vidjela sam nekoga unutra
i vrisnula sam.
Odmah su dotrčali zamjenici i Rey.
Bio je to model Mickeyja Thompsona u trkaćem odijelu u prirodnoj veličini.
Bilo mi je užasno neugodno.
Svi smo se smijali, ali…
Bio je to trenutak vedrine koji nam je bio potreban.
Moraš se našaliti ili… Ne znam.
Moraš se smijati da ne bi plakao. Jednostavno moraš.
A onda pomisliš: „Ovo je moj posao. Moram nastaviti.”
Pažljivo sam proučavala mjesto zločina kako bih mogla izvesti određene zaključke.
Fotografirala sam otiske cipela u blatu na prilazu.
Kraj Mickeyja je bio elektrošoker.
Bilo je čahura.
Kraj garažnih vrata rasla su mala stabla naranče.
Ugledala sam koru naranče na tlu.
Bila je izrezana.
I svježa.
Sjećam se da sam pomislila: „Sjedili su ispred garaže
i jeli naranču dok su čekali da ubiju ljude.”
Zaključila sam
da su znali točno gdje trebaju sjesti i čekati.
Polako slažeš dijelove slagalice.
Čekali su ih u zasjedi ispred garaže.
Pronašli smo elektrošoker.
Je li bio korišten na Mickeyju? Na njoj? Nismo bili sigurni.
Ali njime su očito pokušali uspostaviti kontrolu.
Trkaći bicikli, pištolji…
Redoslijed ubijanja koji je bio najbolniji za Mickeyja.
Riječ je o naručenom ubojstvu.
Naručeno ubojstvo.
Naši glavni sumnjivci su dva crnca.
ZAMJENIK ŠERIFA
Imaju između 20 i 30 godina.
Neka je žena prolazila cestom u blizini Bradburyja.
Dok se vozila onuda, pred nju su izletjela
dvojica crnaca na biciklima.
Nekontrolirano su jurili.
Ali vidjela ih je jer ih je umalo udarila. Nazvala je policiju.
Nazvala je šerifov ured,
a oni su je spojili s crtačem.
Javili smo svim policajcima u blizini
i postavili smo patrole na svim većim raskrižjima.
Dijelili smo crteže sumnjivaca.
Detektivi iz odjela za ubojstva nadaju se da će netko vidjeti
ovaj prilog o ubojstvu vozačke legende Mickeyja Thompsona
i njegove žene Trudy
i dojaviti informacije o ovoj dvojici.
TRAŽE SE ZBOG UBOJSTVA
Mediji su…
Stalno su nas zasipali vijestima.
On i supruga upucani su nekoliko puta…
A potom su pobjegli na trkaćim biciklima.
Najvažnije pitanje na koje nema odgovora jest: „Zašto?”
Bilo je na svim kanalima.
Na svim nacionalnim mrežama. Čak su i lokalne mreže došle.
Mediji su bili poludjeli.
Bilo je jako teško gledati to na vijestima…
Prikazivali su fotografije iz helikoptera
na kojima su bila njihova trupla.
Tu nije bilo mjesta za osobno žalovanje.
Moraš saznati što više o žrtvi.
Kako je postala žrtva? To je vrlo važno.
Rekli su nam da odemo do kuće nedaleko od mjesta zločina
gdje se okupila njihova obitelj.
Svi su bili jako tužni i slomljeni.
A mi trebamo razgovarati s njima. Jedna od najgorih strana ovog posla.
Svi smo bili kao ošamućeni.
Nismo mogli vjerovati da se to događa.
MICKEYJEVA SESTRA
Kažem vam, ubili su dvoje najdivnijih ljudi na svijetu.
Ondje je bila i Mickeyjeva sestra Collene.
Obožavala je Mickeyja i Trudy.
Danny nam je pokušavao dati što više informacija, ali bio je slomljen.
Patio je.
Rekao sam istražiteljima da nije bilo lako ući na posjed.
Ubojice su morale imati plan.
I moralo je biti s predumišljajem.
U razgovoru s članovima obitelji shvatili smo da vjeruju
kako je Mike Goodwin odgovoran za ubojstva.
Mickey Thompson i Mike Goodwin bavili su se sličnim poslom.
Mickey Thompson doveo je off-road utrke u dvorane.
Mike Goodwin prenio je to
u svijet motociklističkih utrka.
Zaključili su da bi trebali postati partneri.
Mike Goodwin bio je jako inteligentna i nevjerojatno karizmatična osoba.
Navikao je pobjeđivati. Pobjeđivao je u svemu što je radio.
Mickey i Trudy usredotočili su se na automobilske utrke,
a u isto je vrijeme Goodwin počeo promovirati motociklističke utrke
na sličnim trkalištima.
Uvođenje motociklističkih utrka
u svijet automobilskih utrka
imalo je smisla.
Mickey Thompson imao je ugled. Njegovo ime punilo je stadione.
Tata je potpisao ugovor za off-road i superkros utrke na stadionu Anaheim.
Činilo se da će Goodwin biti dobar partner.
Ali nakon nekoliko događaja nagomilao je dugove
i upropastio dobar odnos sa stadionima
tako što se ponašao u svom stilu.
Kad smo istražili Mikea Goodwina,
saznali smo da je imao običaj zajebati ljude
kad god je imao priliku.
Bio je pokvarenjak.
Mickeyju je na prvom mjestu bilo poštenje
i briga za ljude oko njega.
Mickey je shvatio
da ne želi da se njegovo ime povezuje s takvim stvarima.
Raskinuo je partnerstvo.
To je bio početak duge pravne bitke.
Vodila se na sudu.
Moj je tata pobjeđivao, presude su bile u njegovu korist.
Goodwin je počeo prebacivati novac. Nakon što ga je prebacio drugima,
proglasio je bankrot.
Posljednji put kad sam bio s njima, zazvonio je telefon.
Mickey je uključio zvučnik.
Prepoznao sam Goodwinov glas.
Rekao je:
„Platit ćeš.
Spoznat ćeš što je gubitak.”
Bio je smrtno ozbiljan.
Tata me u jednom od posljednjih razgovora upozorio da je Goodwin izvan kontrole.
Bilo je jasno da moramo razgovarati s Mikeom Goodwinom.
Odvezli smo se do njegova odvjetnika.
Kad smo ušli, Mike Goodwin stajao je iza svog odvjetnika.
Odvjetnik je rekao: „Neće razgovarati s vama.”
Stajao je tamo…
Ponašao se kao dijete…
„Ne možete mi ništa.”
Stalno je pokazivao na svog odvjetnika. Pomislio sam: „Bože, rigat ću.”
Goodwin je rekao odvjetniku
da je tog jutra u šest sati bio u teretani
i da je razgovarao s ljudima. Mnogi su mogli potvrditi da je bio ondje.
Mike Goodwin bio je na traci za trčanje u okrugu Orange
u vrijeme kad su njih dvoje ubijeni u dolini San Gabriel.
Ništa nije povezivalo Mikea Goodwina s mjestom zločina.
SUDNICA
Nema konkretnih dokaza, nije pronađeno oružje,
nitko ne zna tko su ubojice.
Nedugo nakon toga Michael Goodwin i njegova žena jednostavno su nestali.
Kad su nazvali odvjetnika Michaela Goodwina, rekao je:
„Znam samo da su kupili jedrilicu i napustili zemlju.”
Nisu ga mogli ispitati ni istražiti.
Svaki detektiv u povijesti ima jedan ili dva slučaja ubojstva
koja ne može riješiti jer mu nedostaje ključni dokaz.
To su oni slučajevi za koje misliš: „E, ovaj me slučaj baš živcira.”
Mickey to nije zaslužio. Trudy to nije zaslužila.
A ta ništarija, Mike Goodwin, je u bijegu.
Mislim da su detektivi bili bijesni.
Svi su bili jako uzrujani jer nisu mogli riješiti slučaj.
Svi su htjeli da se riješi.
Ali ne riješe se uvijek.
Odjel za neriješene slučajeve šerifova ureda u Los Angelesu
u to je vrijeme bio sačinjen od šest iskusnih detektiva pred mirovinom.
Sjajan detektiv po imenu John Yarbrough rekao je:
„Imam vrlo važan neriješen slučaj,
ubojstvo Mickeyja i Trudy Thompson.
Želio bih da ga dobro proučiš
jer je kompliciran, a ja sam star. Uskoro idem u mirovinu.
Mlad si, lako ćeš ga riješiti. Za tebe je to mačji kašalj.”
Umirovio se oko 1994. godine,
a ja i moj novi partner
preuzeli smo slučaj.
Nisam čuo za Mickeyja Thompsona
dok nisam preuzeo slučaj.
To je bio vrlo važan slučaj,
a ja sam bio na početku karijere. Tek sam dvije godine istraživao ubojstva.
Obratio sam se Reyu. Jako sam ga poštovao.
Dao mi je sjajan savjet.
„Slona možeš pojesti samo zalogaj po zalogaj.”
Mark Lillienfeld. Uvijek me oduševljavao.
Ako me ubiju, želim da istražuje moje ubojstvo.
Zna znanje, uporan je, inteligentan, duhovit
i nije dopuštao da ga nadređeni ugnjetavaju.
Katkad je dobro suprotstaviti se autoritetu.
Morate razmišljati globalno, biti otvoreni za nove ideje.
Ne smijete odbaciti nove teorije koje bi se mogle pojaviti.
Primjerice, jesu li postojale neke druge zavade
osim one između Goodwina i Thompsona. Moraš biti otvoren prema svemu.
Najprije sam razgovarao s Collene Campbell,
mlađom sestrom Mickeyja Thompsona.
Collene Campbell je prirodna sila.
Nevjerojatna je žena.
To je nešto što razumije svatko komu je netko ubijen.
U tebi je toliko bijesa koji nikad ne nestane.
Proživljavaš taj trenutak svake noći u noćnim morama.
Upoznao sam je u njezinu domu.
Kliknuli smo. Odmah mi se svidjela.
Povezali smo se.
Naravno, četiri minute nakon što sam došao onamo,
morao sam na zahod.
Dok sam hodao niz hodnik,
ugledao sam fotografiju mladića na zidu.
Bio je to njezin sin Scott.
Collene je 1982. izgubila…
Gubitak djeteta najveća je tragedija za svakog roditelja.
Scott se družio s pogrešnim ljudima.
Ubijen je, a tijelo mu je bačeno iz aviona.
Sama je provela istragu.
Prikupila je sve informacije.
Toliko je duboko istražila da je izgradila slučaj.
Bila je ključna u traženju kaznenog progona.
Bila je neumorna, nije odustajala,
stalno je radila na slučaju
i to na načine koji vam nikad ne bi pali na pamet.
Larry Cowell naposljetku je osuđen za ubojstvo Colleneina sina,
a Collene je neprestano ponavljala
da ga moramo provjeriti.
Ispostavilo se da je tijekom suđenja Larryju Cowellu
i njegovu partneru za ubojstvo Scotta Campbella
svjedočio i Mickey Thompson.
Larry Cowell bio je duboko upleten u svijet narkotika
jer je bio diler droge, ali i obožavao je utrke.
Mickey je svjedočio kao vještak
u vezi s dijelovima pronađenima u radionici Larryja Cowella.
Suđenje je završilo osam ili deset mjeseci
prije ubojstva Mickeyja i Trudy Thompson.
Bilo je to previše ubojstava za jednu obitelj. Tražili smo vezu.
Pregledali smo sva izvješća o Scottovu ubojstvu.
Razgovarali smo s detektivom.
Shvatili smo to ozbiljno.
Nije bilo ni jednog dokaza koji bi upućivao na povezanost
ubojstva Mickeyja i Trudy Thompson
i ubojstva Mickeyjeva nećaka Scotta,
osim činjenice da su razorili veliku i dragu obitelj punu ljubavi.
Moj partner i ja vratili smo se na početak.
Smišljali bismo teorije, ideje.
No sve smo eliminirali. Jedina stvar koju nismo eliminirali
bila je teorija da je Michael Goodwin angažirao ubojice.
Nakon ubojstva Mickeyja i Trudy Thompson, da Mike Goodwin nije imao veze s tim,
najnormalnije bi nastavio živjeti
kao što je to i prije činio i ništa ne bi promijenio.
No što je Goodwin učinio nakon što je Mickey ubijen?
Goodwin i njegova supruga odlučili su prodati kuću
i prebaciti sav novac koji su imali
u karipsku banku.
Dakle, 88 dana nakon ubojstva pobjegao je iz zemlje na jedrilici
do koje je došao prijevarom.
Godine 1993. Mike Goodwin optužen je za prijevaru
nakon što se vratio u SAD.
Osuđen je i završio je u saveznom zatvoru.
Dobio je kaznu od dvije i pol godine.
Mike Goodwin je šutio.
Nije razgovarao s policijom, ali prisluškivali smo ga.
U isto vrijeme, moj partner i ja ispitali smo svaku osobu
koju su ispitali detektivi koji su vodili originalni slučaj.
Dr. Lance Johnson, koji je čuo ubojstva,
rekao je: „Allison Triarsi, najbolja prijateljica moje kćeri,
živjela je preko puta. Sve je vidjela.
Nije znao jesu li policajci razgovarali s Allison Triarsi.
Pregledali smo izvješća i ispostavilo se da nisu.
Nisu je previdjeli.
U vrijeme ubojstva Allison Triarsi imala je 15 godina
i roditelji su je skrili
zbog traume koju je doživjela.
Kužim. Da imam djecu…
Da je moj pas očevidac, sakrio bih ga.
Ne bih mu dao da razgovara s policijom.
Allison Triarsi je bila odrasla
i uspjeli smo je pronaći.
Allison nam je rekla
da se spremala za školu
kad je začula glasan vrisak.
Potrčala je prema prozorima koji su gledali na posjed Thompsonovih.
Allison je vidjela Trudy Thompson
kako puže niz prilaz.
Mickey Thompson klečao je s rukama u zraku
i zapomagao: „Molim vas, nemojte mi ubiti ženu!”
Molio ih je da ne ubiju nju, ne njega.
Kad je Trudy došla do kraja prilaza, osumnjičenik joj je ispalio metak u glavu.
Allison je vidjela kako je zatim došao do Mickeyja i ubio i njega.
Mogla je vidjeti
da je riječ o dva Afroamerikanca koji su pobjegli na biciklima.
Htjeli su da je Mickey gleda kako pati.
Htjeli su da posljednja stvar koju će vidjeti na ovom svijetu
bude smaknuće ljubavi njegova života.
Obožavao ju je.
Bio je takva osoba.
To što je izvrgnuo sebe opasnosti kako bi je zaštitio
uopće nije bilo iznenađenje.
Plan je bio mučiti tatu.
To je jasno kao dan. To su i učinili.
Nakon što smo čuli Allisoninu priču,
samo smo još čvršće vjerovali
u teoriju koju smo smatrali najizglednijom.
Ona je bila jedini živući očevidac
i mogla je opisati kako su ubojstva tekla.
Bila nam je jako važna.
Jedno je čuti nešto. Posve je drugo vidjeti to.
Postojao je samo jedan razlog za takvo ubojstvo,
a to je bila čista osveta.
No bilo je potrebno još dokaza
da se Mike Goodwin poveže s ubojstvima.
Mike Goodwin je izašao na uvjetnu slobodu.
Odletio je u okrug Orange, u zračnu luku Santa Ana.
Sredio sam da mu se prtljaga „izgubi” kad je avion sletio.
Pretvarao sam se da sam putnik.
Obojica smo pizdili i čekali prtljagu.
Nije imao pojma.
Imao sam magnetofon jer sam htio snimiti njegov glas.
Znao sam da ću mu kad-tad prisluškivati telefon,
pa sam htio znati kako zvuči.
To mi je zapravo bio glavni cilj.
Sporedni mi je bio jednostavno upoznati ga.
S osumnjičenicima je kao sa žrtvama.
Što više znate o ubojici, to vam je lakše pronaći njegove slabe točke
i iskoristiti ih u svoju korist.
Tijekom tih 40 minuta s njim u zračnoj luci
shvatio sam da Mike Goodwin laže koliko je dug i širok.
Rekao je da je najmlađi Eagle Scout u povijesti. Laž.
Rekao je da je spavao sa svim Playboyevim zečicama. Laž.
Rekao je da je osvojio amatersko boksačko prvenstvo u Pensacoli u Floridi. Laž.
Hrpa nedosljednih laži
koje nemaju smisla, ali pokazuju obrazac ponašanja.
Tip ne može reći istinu. Cijeli mu je život bio laž.
GRAD BRADBURY
Isprva je bilo tiho. Ništa se nije događalo.
Lillienfeld mi je jako drag, ali ništa mi nije govorio.
No nije mogao. To nije…
Njegov posao nije blebetati. Posao mu je istražiti, otkriti.
NERIJEŠENO UBOJSTVO
Budući da je bilo prošlo mnogo godina od ubojstva,
morate pristupiti na drukčiji način.
Odjel za ubojstva u šerifovu uredu nije se oslanjao na medije,
ali već sam rabio televizijsku emisiju America's Most Wanted
na još jednom nepovezanom slučaju ubojstva i dobio sam korisne informacije.
Tražio sam dvojicu napadača. I dalje su bili zainteresirani.
Dobili smo nekoliko stotina poziva.
Neke su uputili luđaci
koji su govorili da su ih ubili vanzemaljci ili John Wayne.
Ali neki su nam pomogli.
Ono što Marka čini sjajnim detektivom jest njegova sposobnost pronalaska detalja
i dolaženja do informacija.
U ovom slučaju, pronašao je djevojku koju je Mike prevario.
Primili smo poziv.
Imala je kratku ljubavnu vezu s Goodwinom.
Rekla nam je da su Mike Goodwin i ona gledali emisiju o ubojstvu Thompsonovih
i da joj je Mike priznao
da je naručio to ubojstvo.
Hvalio se kako ga nikad neće uhvatiti
jer je prepametan.
Imali smo važnu svjedokinju,
ali to je bio samo dio veće slagalice.
Mike Goodwin je priznao ubojstvo ženama s kojima je bio.
Samo Bog zna koliko još žena čuva tu tajnu.
Mark me pitao mogu li odraditi nešto.
Želio je da odem u Virginiju i pratim Goodwinovu bivšu ženu.
Mike Goodwin bio je oženjen u vrijeme ubojstva Thompsonovih,
ali poslije se razveo.
Mike Goodwin pušten je na uvjetnu slobodu
gotovo u isto vrijeme kad se njegova bivša supruga Diana
vratila u roditeljsku kuću u Virginia Beachu u Virginiji.
Dobili smo dopuštenje za prisluškivanje
kućnog i poslovnog telefona Diane Goodwin.
Kad provodimo tajnu operaciju,
katkad želimo potaknuti ljude da govore o zločinu.
Vrlo uobičajen način jest da nazovete osobu.
„Ovdje Mark Lillienfeld iz odjela za ubojstva u šerifovu uredu.
Volio bih razgovarati s vama o vašem bivšem mužu.”
Nije me briga hoće li razgovarati ili mi reći da odjebem,
što je i učinila, važno mi je ubaciti joj bubu u uho.
Dok ju je Mark Lillienfeld nazivao,
nadzirali smo je različitim taktikama. Željeli smo vidjeti što će učiniti
i hoće li nas to dovesti do novih dokaza.
Sjećam se jednog telefonskog poziva.
Tijekom njega je praktički rekla da joj je Mike priznao
da je odgovoran za ubojstvo Thompsonovih.
Imamo dvije osobe u dvije države
koje su rekle istu stvar,
a to je da je Michael Goodwin priznao odgovornost za ubojstvo Thompsonovih.
To je prejebeno. Tako mi kažemo.
U ovom slučaju imali smo isključivo posredne dokaze.
Nismo mogli konkretno povezati Mikea Goodwina s ubojstvima.
To se promijenilo pronalaskom novih svjedoka.
U emisiji America's Most Wanted javio se gospodin koji je bio računovođa.
Rekao je da ima klijenta koji je vidio nešto sumnjivo
nekoliko dana prije ubojstva.
Nekoliko je puta nazvao policiju,
ali nisu ga željeli saslušati. Zvao se Ron Stevens.
Rekao je: „Nisam poznavao Mickeyja Thompsona,
ali živio sam tri ulice od mjesta gdje je ubijen.
Ranije sam se vratio s posla
i žena je izašla ispred kuće kako bi me dočekala.
Rekla je: 'Drago mi je što si tu. Sumnjiv auto parkiran je na ulici.
Unutra su dvojica s dalekozorima i mislim da nešto nije u redu.
Niz ulicu je osnovna škola. Možda su pedofili ili otmičari.'”
Ron Stevens izašao je na ulicu
gdje je auto bio parkiran i pogledao je kroz prednje staklo.
Vozač je bio bijelac, a suvozač crnac. Kad se Ron Stevens približio,
zbrisali su. Auto je odjurio uz škripu guma.
Ronu se to učinilo sumnjivim i nazvao je šerifov ured.
Nažalost, nismo poslali patrolu.
Mi smo krivi.
To je bilo četiri dana prije ubojstva Thompsonovih.
A njegov opis vozača gotovo savršeno odgovara Michaelu Goodwinu.
Je li to bio Mike Goodwin?
Je li možda bio u izvidnici
kako bi isplanirao njihovo ubojstvo?
Sljedeći je korak bio organizirati prepoznavanje
i ustvrditi može li svjedok identificirati Goodwina.
To je bio problem. Kako to učiniti?
Jedino ako je osoba u pritvoru.
Došli smo na ideju da zatražimo nalog za uhićenje od suca.
U Kaliforniji sudac može potpisati nalog
na temelju osnovane sumnje.
Nije potreban tužitelj.
Ispunio sam nalog za uhićenje Mikea Goodwina. Nek' se jebe.
G. Goodwin, danas ste ovdje jer ste odbili doći na prepoznavanje.
Ne mislite li da je bilo lakše
doći dobrovoljno nego prolaziti ovo?
Ne, moramo se suprotstaviti institucijama koje nas maltretiraju.
Pitat ću vas nešto. Ako sam počinio savršen zločin,
zar bih bio toliko glup da odem na mjesto zločina?
Ovo je nevjerojatno.
Dogovorio sam prepoznavanje u zatvoru s Ronom Stevensom
i njegovom ženom.
Oboje su došli.
Oboje su identificirali Goodwina
kao čovjeka koji je bio u autu s Afroamerikancem
nedaleko od kuće Thompsonovih četiri dana prije ubojstva.
Uspjeli smo ga smjestiti u blizinu mjesta zločina.
Bila je to ogromna stvar.
Imali smo ga. Optužili smo ga za ubojstvo.
Sve je ovo farsa i namještaljka,
a to potvrđuje i način na koji se ophode sa mnom.
-To je to. Hvala. -Biblija.
Hvala.
12. PROSINCA 2001. 13 GODINA NAKON UBOJSTAVA
Pogledala sam u nebo i rekla Mickeyju:
„Vozio si mnoge utrke izdržljivosti u životu.
Reći ću ti nešto.
Mi smo upravo odvozili utrku koja je trajala 13 godina i devet mjeseci.
Bila je teška, ali postupila sam onako kako si me naučio.
Nisam odustala.”
Sjećam se kad je uhićen.
Bili smo puni nade.
Ali nije bilo gotovo.
Goodwin je slučaj nazvao „atakom na njegovu osobu”.
Znajući koliko je Goodwin ljigav,
bojali smo se da će se izvući.
Mike Goodwin mrzio me iz dna duše nakon što sam ga uhitio.
Prijetnje su počele tada.
Imao je ljude koji su radili za njega
i prijetnje su bile neprestane.
Mark Lillienfeld počeo je dobivati ozbiljne prijetnje.
Prijetili su mu smrću, ali Mark je smatrao
da ga to ne smije ometati u poslu.
Mark je naučio kako izbjeći udarce,
a ja sam bio glupi irski boksač
koji je stajao i primao svaki vražji udarac
kako bi pokazao koliko je žilav.
Da bi toliko dugo opstao u poslu,
morao si biti poput njega, ignorirati sve to.
Vidio sam na što su spremni i uistinu sam zabrinut.
Izmislit će dokaze.
Ured tužitelja nije htio uzeti slučaj koji će izgubiti.
Ako nisi sto posto spreman, ne želiš riskirati,
posebice ne s ovako medijski praćenim slučajem.
Ron Bowers bio je zamjenik okružnog tužitelja.
U to su ga vrijeme vratili iz mirovine i zaposlili u odjelu za sudstvo.
Dvojica tužitelja, Alan Jackson i Pat Dixon,
zatražili su Ronovu pomoć u pripremi svih dokaznih predmeta
i organiziranju slučaja. Bio je to golem slučaj.
Rekao sam da ću ga rado pogledati,
ali da mi trebaju svi spisi.
Mark je rekao: „U redu, riješit ćemo to.”
Sljedeći sam dan došao na posao i jedva sam ušao u ured.
Bio je ispunjen kutijama.
Mark mi je u notes napisao:
„Ovo su kutije koje si tražio.
A sada brzo sklepaj taj slučaj.”
Ron Bowers imao je ključnu ulogu
u sastavljanju prezentacije koja je dovela do optužnice.
Ron je bio majstor u tome.
Sastavio sam prezentaciju i pokazao je okružnom tužitelju,
a on je rekao: „Dobro, podići ćemo optužnicu.”
To je bio početak priprema za suđenje Michaelu Goodwinu.
6. STUDENOGA 2006. 18 GODINA NAKON UBOJSTAVA
Od samog je početka…
UVODNA RIJEČ
…Michael Goodwin imao loše namjere.
Ne znam ni za jedan drugi slučaj u povijesti Kalifornije
u kojem ubojice nisu identificirani.
Nema drugog logičnog zaključka
osim da ih je Mike Goodwin angažirao.
Stalno smo se vraćali na zaključak
da ne moram dokazati da je to učinio Mike Goodwin.
Samo moram dokazati
da nitko drugi na planetu nije to učinio. Nitko drugi nije želio Mickeyjevu smrt.
U ovom je slučaju motiv postao vrlo važan.
Mike Goodwin bio je ubilački nastrojen, bijesan i govorio je svima:
„Prije ću ubiti Mickeyja nego što ću mu dati ijedan novčić.”
Ubojice Mickeyja i Trudy Thompson nisu identificirani.
ODVJETNICA MIKEA GOODWINA
Nisu uhićeni, ne znamo tko su.
Strategija obrane mogla se sažeti ovako:
Mike Goodwin je bio u teretani u vrijeme kad se dogodilo ubojstvo,
nije imao ništa s tim i previše je nepoznanica.
Pozvali smo mnogo svjedoka koji su govorili o prijetnjama
koje je Goodwin uputio Mickeyju prije samog zločina.
Svjedočio sam da sam čuo prijetnje i da sam prepoznao Goodwinov glas.
Izgledao je samodopadno, kao da je siguran da ga neće osuditi.
No nijedanput me nije pogledao u oči.
Mnogo mi je značilo što je bio svjestan boli koju je prouzročio.
VIŠI SUD U LOS ANGELESU
U našoj završnoj riječi dotaknuli smo se izrazito dirljive činjenice.
Tužne, ali i vrlo važne.
Bila je riječ o posljednjim Mickeyjevim trenucima na ovoj zemlji.
Ono što je Mickey Thompson posljednje vidio prije smrti
bilo je smaknuće njegove supruge.
Zašto je to tako važno?
Zato što ne postoji nitko drugi na ovom svijetu
tko je želio da Mickey Thompson tako pati.
Samo jedan čovjek.
Mike Goodwin.
Kad je Alan Jackson iznio završnu riječ, bio sam zadivljen.
U sebi sam govorio: „To!”
Uvjerio je mene.
Ali je li uvjerio onih 12 ljudi?
4. SIJEČNJA 2007. DVA MJESECA OD POČETKA SUĐENJA
Porota je vijećala šest dana, a čekanje je bilo neizdrživo.
Bio sam u limbu.
Nisam znao što su porotnici mislili o mom izlaganju.
Kad je porota objavila da ima presudu,
bio je to vrlo šokantan trenutak. Pomislio sam: „Evo ga, to je to.”
Mi, porota u gore navedenom slučaju,
proglašavamo Michaela Goodwina krivim.
Kad je to rekla, Collene mi je stisnula ruku.
Pomislili smo:
„Ipak ima pravde.”
Mike Goodwin osuđen je po svim točkama optužnice.
Za dva ubojstva pod posebnim okolnostima.
Osuđen je na dvije uzastopne doživotne kazne bez mogućnosti uvjetne.
Ustao sam i okrenuo se, a Collene je jecala
od sreće i olakšanja.
Ovo je za Mickeyja.
Pobijedio je u ovoj utrci.
Sjajan osjećaj.
Ovo ga neće vratiti, ali pravda je zadovoljena.
Kad sam čuo presudu, sjećam se da sam naglas rekao: „Napokon.”
U ovaj sam slučaj ugradio dio sebe.
Osjećam nevjerojatno zadovoljstvo
znajući da obitelj Mickeyja Thompsona i Trudy Thompson
i sve za što su se borili, čemu su posvetili život…
Za svaki dio sebe koji sam ugradio u slučaj
od njih sam dobio mnogostruko više.
Obećao sam Collene, Garyju Campbellu i obitelji Thompson
da ću se truditi i dati sve od sebe.
Namjerno neću reći tu riječ jer je smatram užasnom.
Riječ na Z. Zaključak.
Kad izgubiš dvoje voljenih u groznom nasilnom činu,
nema tu zaključka.
Kad su izrekli presudu, osjećali smo da je to kraj.
I ja i obitelj.
Ali nešto me i dalje kopkalo.
„Ubojice su i dalje na slobodi.”
Jednog smo uhvatili, ali želimo i drugu dvojicu.
Tijekom cijele istrage nismo pronašli trag
koji bi upućivao na ubojice.
Istraga je i dalje u tijeku.
Spoznaja da je osuđen je divna.
Ali njihovo je ubojstvo
dio mog života.
Neprestano mislim na tetu Trudy.
Mickey je odlučio ostvariti životni san i postaviti svjetski brzinski rekord.
Jedino što moj tata nikad nije uspio jest postaviti svjetski brzinski rekord.
Uspio je to učiniti, ali nije bilo službeno.
Kad me nazvao 1987. i rekao: „Želim da ti to učiniš”,
to mi je značilo više nego išta što mi je dotad rekao.
Počeli smo razgovarati o tome, razvijati strategiju,
a onda je moj tata ubijen.
Nisam razmišljao o tome 22 godine.
A onda sam pomislio: „Znaš što?
Ne želim se s 80 godina pitati bi li taj auto jurio 725 km/h.”
Odrekli smo se svega da to učinimo. Svega što smo imali u životu.
12. KOLOVOZA 2018.
I uspjeli smo.
Bravo!
Auto je dosegao brzinu od 738 km/h.
Skinuo sam kacigu.
Ustao sam u autu i pogledao gore.
Dovršio sam njegovu misiju
i završio svoju.
Bio je to jedan od najznačajnijih trenutaka
u mom životu.
U SLJEDEĆOJ EPIZODI
Najgori neprijatelj detektiva koji istražuje ubojstvo je vrijeme.
Teresa Broudreaux pronađena je gola i mrtva na plaži.
Prošle su 33 godine bez odgovora.
Kako vam se zvala žena?
Terri. T-E-R-R-I.
Bili ste u zakonitom braku?
-Da. -Dobro.
Svi su mislili da sam ja kriv. Da sam se izvukao nekažnjeno.
Ubojstvo se ne zaključuje dok se ne pronađe krivac.
Netko nešto zna.
Prijevod titlova: Ivan Fremec se ne pronađe krivac.